ประกาศสํานักงานคณะกรรมการกํากับหลักทรัพย์และตลาดหลักทรัพย์ที่ สน. 61/25592559เรื่อง หนังสือชี้ชวนเสนอขายหน่วยลงทุนของกองทุนรวมเพื่อผู้ลงทุนทั่วไป กองทุนรวมเพื่อผู้ลงทุนที่มิใช่รายย่อยและกองทุนรวมเพื่อผู้ลงทุนประเภทสถาบัน(ฉบับที่ 3)\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ อาศัยอํานาจตามความในมาตรา 123 แห่งพระราชบัญญัติหลักทรัพย์และตลาดหลักทรัพย์ พ.ศ. 2535 สํานักงานออกประกาศไว้ดังต่อไปนี้ข้อ ๑ ให้เพิ่มความต่อไปนี้เป็นบทนิยามคําว่า "ศูนย์ซื้อขายสัญญาซื้อขายล่วงหน้า" ระหว่างคําว่า "ฐานะการลงทุนสุทธิ" และคําว่า "สมาคม" ในข้อ 3 แห่งประกาศสํานักงานคณะกรรมการกํากับหลักทรัพย์และตลาดหลักทรัพย์ ที่ สน. 88/2558 เรื่อง หนังสือชี้ชวนเสนอขายหน่วยลงทุนของกองทุนรวมเพื่อผู้ลงทุนทั่วไป กองทุนรวมเพื่อผู้ลงทุนที่มิใช่รายย่อย และกองทุนรวมเพื่อผู้ลงทุนประเภทสถาบัน ลงวันที่ 17 ธันวาคม พ.ศ. 2558 ""ศูนย์ซื้อขายสัญญาซื้อขายล่วงหน้า" หมายความว่า ศูนย์ซื้อขายสัญญาซื้อขายล่วงหน้าที่ได้รับใบอนุญาตตามกฎหมายว่าด้วยสัญญาซื้อขายล่วงหน้าหรือนิติบุคคลที่จัดตั้งขึ้นตามกฎหมายต่างประเทศซึ่งสามารถให้บริการเป็นศูนย์ซื้อขายสัญญาซื้อขายล่วงหน้าได้ตามกฎหมายของประเทศนั้นและได้รับการยอมรับจากสํานักงาน"ข้อ ๒ ให้เพิ่มความต่อไปนี้เป็น (3) ของวรรคหนึ่งในข้อ 4 แห่งประกาศสํานักงานคณะกรรมการกํากับหลักทรัพย์และตลาดหลักทรัพย์ ที่ สน. 88/2558 เรื่อง หนังสือชี้ชวนเสนอขายหน่วยลงทุนของกองทุนรวมเพื่อผู้ลงทุนทั่วไป กองทุนรวมเพื่อผู้ลงทุนที่มิใช่รายย่อย และกองทุนรวมเพื่อผู้ลงทุนประเภทสถาบัน ลงวันที่ 17 ธันวาคม พ.ศ. 2558 "(3) ไม่ใช้คําศัพท์เทคนิคหรือคําศัพท์เฉพาะ เว้นแต่คําศัพท์ดังกล่าวเป็นคําศัพท์ที่ผู้ลงทุนทั่วไปมีความคุ้นเคยแล้ว"ข้อ ๓ ให้เพิ่มความต่อไปนี้เป็นวรรคสองของข้อ 5 แห่งประกาศสํานักงานคณะกรรมการกํากับหลักทรัพย์และตลาดหลักทรัพย์ ที่ สน. 88/2558 เรื่อง หนังสือชี้ชวนเสนอขายหน่วยลงทุนของกองทุนรวมเพื่อผู้ลงทุนทั่วไป กองทุนรวมเพื่อผู้ลงทุนที่มิใช่รายย่อย และกองทุนรวมเพื่อผู้ลงทุนประเภทสถาบัน ลงวันที่ 17 ธันวาคม พ.ศ. 2558 "หนังสือชี้ชวนส่วนสรุปข้อมูลสําคัญตามวรรคหนึ่ง (1) อาจจัดทําในรูปแบบข้อมูลอิเล็กทรอนิกส์ที่มีการแสดงผลผ่านสื่ออิเล็กทรอนิกส์และมีการตอบสนองต่อคําสั่ง (interactive) ซึ่งสามารถเชื่อมโยงไปยังข้อมูลอื่นตามที่กําหนดไว้"ข้อ ๔ ให้ยกเลิกความในข้อ 9 แห่งประกาศสํานักงานคณะกรรมการกํากับหลักทรัพย์และตลาดหลักทรัพย์ ที่ สน. 88/2558 เรื่อง หนังสือชี้ชวนเสนอขายหน่วยลงทุนของกองทุนรวมเพื่อผู้ลงทุนทั่วไป กองทุนรวมเพื่อผู้ลงทุนที่มิใช่รายย่อย และกองทุนรวมเพื่อผู้ลงทุนประเภทสถาบัน ลงวันที่ 17 ธันวาคม พ.ศ. 2558 และให้ใช้ความต่อไปนี้แทน "ข้อ 9 หนังสือชี้ชวนส่วนสรุปข้อมูลสําคัญ ให้เป็นไปตามหลักเกณฑ์ดังต่อไปนี้ (1) เป็นไปตามแบบ 123-1 แนบท้ายประกาศนี้ และมีรายละเอียดตามที่กําหนดใคําอธิบายเพิ่มเติมแนบท้ายแบบดังกล่าว เว้นแต่กรณีที่เป็นกองทุนรวมที่เสนอขายหน่วยลงทุนภายใต้โครงการ Cross-border Public Offers of ASEAN Collective Investment Schemes ให้เป็นไปตามแบบและคําอธิบายเพิ่มเติมแนบท้ายแบบดังกล่าวตามที่กําหนดไว้บนเว็บไซต์ของสํานักงาน (2) แสดงผลด้วยรูปแบบที่สามารถอ่านหรือสื่อสารได้อย่างชัดเจน ในกรณีที่มีการจัดทําหนังสือชี้ชวนส่วนสรุปข้อมูลสําคัญในรูปแบบเอกสารสิ่งพิมพ์ ให้อยู่ในส่วนแรกของหนังสือชี้ชวน"ข้อ ๕ ให้เพิ่มความต่อไปนี้เป็น (3) ของข้อ 16 แห่งประกาศสํานักงานคณะกรรมการกํากับหลักทรัพย์และตลาดหลักทรัพย์ ที่ สน. 88/2558 เรื่อง หนังสือชี้ชวนเสนอขายหน่วยลงทุนของกองทุนรวมเพื่อผู้ลงทุนทั่วไป กองทุนรวมเพื่อผู้ลงทุนที่มิใช่รายย่อย และกองทุนรวมเพื่อผู้ลงทุนประเภทสถาบัน ลงวันที่ 17 ธันวาคม พ.ศ. 2558 "(3) กองทุนรวมที่มีนโยบายการลงทุนในสัญญาซื้อขายล่วงหน้าที่ซื้อขายนอกศูนย์ซื้อขายสัญญาซื้อขายล่วงหน้า (Over-the-Counter derivatives) เกินกว่าร้อยละ 20 ของมูลค่าทรัพย์สินสุทธิของกองทุนรวม หนังสือชี้ชวนส่วนข้อมูลกองทุนรวมต้องมีรายการและข้อมูลเพิ่มเติมตามข้อ 21/1"ข้อ ๖ ให้เพิ่มความต่อไปนี้เป็นข้อ 21/1 ในส่วนที่ 1 กองทุนรวมที่มีนโยบายการลงทุนในสัญญาซื้อขายล่วงหน้าหรือตราสารที่มีสัญญาซื้อขายล่วงหน้าแฝง ของหมวด 2 หลักเกณฑ์เพิ่มเติมของกองทุนรวมที่มีข้อกําหนดหรือลักษณะเฉพาะบางประการ แห่งประกาศสํานักงานคณะกรรมการกํากับหลักทรัพย์และตลาดหลักทรัพย์ ที่ สน. 88/2558 เรื่อง หนังสือชี้ชวนเสนอขายหน่วยลงทุนของกองทุนรวมเพื่อผู้ลงทุนทั่วไป กองทุนรวมเพื่อผู้ลงทุนที่มิใช่รายย่อย และกองทุนรวมเพื่อผู้ลงทุนประเภทสถาบัน ลงวันที่ 17 ธันวาคม พ.ศ. 2558 "ข้อ 21/1 หนังสือชี้ชวนส่วนข้อมูลกองทุนรวมของกองทุนรวมตามข้อ 16(3) ให้แสดงข้อมูลอัตราส่วนการลงทุนที่อาจเกิดขึ้นได้สูงสุดในสัญญาซื้อขายล่วงหน้าที่ซื้อขายนอกศูนย์ซื้อขายสัญญาซื้อขายล่วงหน้าตามนโยบายการลงทุนของกองทุนรวมดังกล่าว"ข้อ ๗ ให้ยกเลิกส่วนที่ 3 กองทุนรวมที่ลงทุนในหน่วยของกองทุนอื่น ข้อ 26 ข้อ 27 และข้อ 28 ของหมวด 2 หลักเกณฑ์เพิ่มเติมของกองทุนรวมที่มีข้อกําหนดหรือลักษณะเฉพาะบางประการ แห่งประกาศสํานักงานคณะกรรมการกํากับหลักทรัพย์และตลาดหลักทรัพย์ ที่ สน. 88/2558 เรื่อง หนังสือชี้ชวนเสนอขายหน่วยลงทุนของกองทุนรวมเพื่อผู้ลงทุนทั่วไป กองทุนรวมเพื่อผู้ลงทุนที่มิใช่รายย่อย และกองทุนรวมเพื่อผู้ลงทุนประเภทสถาบัน ลงวันที่ 17 ธันวาคม พ.ศ. 2558 และให้ใช้ความต่อไปนี้แทนส่วน ๓ กองทุนรวมที่ลงทุนในหน่วย ของกองทุนอื่น\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ข้อ ๒๖ ในส่วนนี้ "ทรัพย์สินประเภท SIP" หมายความว่า ทรัพย์สินที่จัดอยู่ในประเภท Specific Investment Product (SIP) ตามข้อ 7 ในตอนที่ 1.1 : อัตราส่วนการลงทุนสําหรับกองทุนทั่วไป ของส่วนที่ 1 : อัตราส่วนการลงทุนที่คํานวณตามผู้ออกทรัพย์สินหรือคู่สัญญา (single entity limit) ในภาคผนวก 4-retail MF-PF อัตราส่วนการลงทุนของ retail MF และ retail PF แห่งประกาศการลงทุน "ประกาศการจัดการกองทุน" หมายความว่า ประกาศคณะกรรมการกํากับตลาดทุนว่าด้วยหลักเกณฑ์การจัดการกองทุนรวมเพื่อผู้ลงทุนทั่วไป กองทุนรวมเพื่อผู้ลงทุนที่มิใช่รายย่อย กองทุนรวมเพื่อผู้ลงทุนประเภทสถาบัน และกองทุนส่วนบุคคลข้อ ๒๗ กองทุนรวมที่มีหรือจะมีการลงทุนในหน่วยของกองทุนอื่นในลักษณะดังต่อไปนี้ ให้แสดงข้อมูลตามที่กําหนดไว้ในข้อ 28 ข้อ 28/1 หรือข้อ 28/2 แล้วแต่กรณี (1) กรณีที่มีหรือจะมีการลงทุนในหน่วยของกองทุนที่จัดตั้งขึ้นตามกฎหมายต่างประเทศ (ที่ไม่ใช่กองทุนที่มีวัตถุประสงค์หลักในการลงทุนไม่ว่าโดยทางตรงหรือทางอ้อมในอสังหาริมทรัพย์และทรัพย์สินที่เกี่ยวข้องกับโครงสร้างพื้นฐาน) กองทุนใดกองทุนหนึ่งเกินกว่าร้อยละ 20 ของมูลค่าทรัพย์สินสุทธิของกองทุนรวม ให้แสดงข้อมูลตามข้อ 28 (2) กรณีดังนี้ ให้แสดงข้อมูลตามข้อ 28/1 (ก) กรณีที่มีหรือจะมีการลงทุนในหน่วยลงทุนของกองทุนรวมอื่นที่อยู่ภายใต้บังคับตามประกาศการจัดการกองทุน หรือหน่วยของกองทุนที่จัดตั้งขึ้นตามกฎหมายต่างประเทศที่มีลักษณะการลงทุนเช่นเดียวกับกองทุนรวมอื่นดังกล่าว รวมกันเกินกว่าร้อยละ 20 ของมูลค่าทรัพย์สินสุทธิของกองทุนรวม (ข) กรณีที่มีหรือจะมีการลงทุนในหน่วยของกองทุนไม่ว่าที่จัดตั้งขึ้นตามกฎหมายไทยหรือต่างประเทศ ซึ่งมีวัตถุประสงค์หลักในการลงทุนไม่ว่าโดยทางตรงหรือทางอ้อมในทรัพย์สินที่เป็นอสังหาริมทรัพย์หรือที่เกี่ยวข้องกับโครงสร้างพื้นฐาน รวมกันเกินกว่าร้อยละ 20 ของมูลค่าทรัพย์สินสุทธิของกองทุนรวม (3) กรณีที่มีหรือจะมีการลงทุนในหน่วยของกองทุนที่จัดตั้งขึ้นตามกฎหมายต่างประเทศ กองทุนใดกองทุนหนึ่งเกินกว่าร้อยละ 20 ของมูลค่าทรัพย์สินสุทธิของกองทุนรวม และกองทุนต่างประเทศดังกล่าวมีหรือจะมีการลงทุนในทรัพย์สินประเภท SIP ให้แสดงข้อมูลตามข้อ 28/2ข้อ ๒๘ ในกรณีตามข้อ 27(1) หนังสือชี้ชวนส่วนข้อมูลกองทุนรวม ให้แสดงคําถามและคําตอบเกี่ยวกับกองทุนต่างประเทศที่ระบุไว้ในโครงการ ไว้ในรายการคําถามและคําตอบเกี่ยวกับลักษณะที่สําคัญของกองทุนรวมดังต่อไปนี้ (1) กองทุนต่างประเทศนั้นมีนโยบายการลงทุน ปัจจัยความเสี่ยงที่สําคัญและผลการดําเนินงานอย่างไร (2) ความผันผวนของผลการดําเนินงานของกองทุนต่างประเทศนั้นเป็นอย่างไร ในกรณีที่การลงทุนในหน่วยลงทุนของกองทุนต่างประเทศส่งผลให้กองทุนมีฐานะการลงทุนในสัญญาซื้อขายล่วงหน้าหรือตราสารที่มีสัญญาซื้อขายล่วงหน้าแฝงตามส่วนที่ 1 ของหมวดนี้ ให้บริษัทจัดการเปิดเผยข้อมูลเกี่ยวกับการลงทุนในสัญญาซื้อขายล่วงหน้าหรือตราสารที่มีสัญญาซื้อขายล่วงหน้าแฝงของกองทุนต่างประเทศตามส่วนที่ 1 ของหมวดนี้ด้วย โดยอนุโลม การแสดงคําถามและคําตอบตามวรรคหนึ่งและวรรคสอง ให้บริษัทจัดการเปิดเผยข้อมูลเกี่ยวกับกองทุนต่างประเทศดังกล่าว เท่าที่กองทุนต่างประเทศนั้นได้เปิดเผยไว้เป็นการทั่วไปหรือเท่าที่บริษัทจัดการสามารถเข้าถึงได้ข้อ ๒๘/๑ ในกรณีตามข้อ 27(2) (ก) หรือ (ข) หนังสือชี้ชวนส่วนข้อมูลกองทุนรวมให้แสดงรายการคําถามและคําตอบเกี่ยวกับลักษณะที่สําคัญของกองทุนรวม โดยมีคําถามและคําตอบเกี่ยวกับนโยบายและอัตราส่วนการลงทุนในกรณีดังกล่าว ซึ่งกําหนดไว้ในโครงการข้อ ๒๘/๒ ในกรณีตามข้อ 27(3) หนังสือชี้ชวนส่วนข้อมูลกองทุนรวม ให้แสดงการเปรียบเทียบข้อมูลเกี่ยวกับอัตราส่วนการลงทุนที่คํานวณตามผู้ออกทรัพย์สินหรือคู่สัญญา (single entity limit) สําหรับทรัพย์สินประเภท SIP ตามประกาศการลงทุน และอัตราส่วนการลงทุนที่คํานวณตามผู้ออกทรัพย์สินหรือคู่สัญญาสําหรับทรัพย์สินประเภท SIP ของกองทุนต่างประเทศที่กองทุนรวมไปลงทุน ตามที่ระบุไว้ในเอกสารการเปิดเผยข้อมูลการลงทุนของกองทุนต่างประเทศดังกล่าว"ข้อ ๘ ให้ยกเลิกความในข้อ 31/1 แห่งประกาศสํานักงานคณะกรรมการกํากับหลักทรัพย์และตลาดหลักทรัพย์ ที่ สน. 88/2558 เรื่อง หนังสือชี้ชวนเสนอขายหน่วยลงทุนของกองทุนรวมเพื่อผู้ลงทุนทั่วไป กองทุนรวมเพื่อผู้ลงทุนที่มิใช่รายย่อย และกองทุนรวมเพื่อผู้ลงทุนประเภทสถาบัน ลงวันที่ 17 ธันวาคม พ.ศ. 2558 ซึ่งแก้ไขเพิ่มเติมโดยประกาศสํานักงานคณะกรรมการกํากับหลักทรัพย์และตลาดหลักทรัพย์ ที่ สน. 26/2559 เรื่อง หนังสือชี้ชวนเสนอขายหน่วยลงทุนของกองทุนรวมเพื่อผู้ลงทุนทั่วไป กองทุนรวมเพื่อผู้ลงทุนที่มิใช่รายย่อย และกองทุนรวมเพื่อผู้ลงทุนประเภทสถาบัน (ฉบับที่ 2) ลงวันที่ 30 มิถุนายน พ.ศ. 2559 และให้ใช้ความต่อไปนี้แทน "ข้อ 31/1 ในกรณีเป็นกองทุนรวมที่ระบุว่าจะเลิกกองทุนหรือรับซื้อคืนหน่วยลงทุนอัตโนมัติเมื่อหน่วยลงทุนมีมูลค่าตามเป้าหมายที่กําหนด (trigger fund) ให้แสดงข้อมูลเพิ่มเติมดังต่อไปนี้ (1) คําเตือน โดยให้แสดงไว้ในหนังสือชี้ชวนส่วนสรุปข้อมูลสําคัญและส่วนข้อมูลกองทุนรวมดังนี้ (ก) มูลค่าหน่วยลงทุนเป้าหมายไม่ใช่การรับประกันผลตอบแทนจากการลงทุน (ข) ในกรณีที่โครงการจัดการกองทุนรวมกําหนดห้ามผู้ถือหน่วยลงทุนขายคืน หน่วยลงทุนในช่วงระยะเวลาใด ๆ ให้มีคําเตือนในเรื่องดังกล่าวเพิ่มเติมด้วย (2) ข้อมูลปัจจัยอ้างอิงที่สอดคล้องกับนโยบายการลงทุน เพื่อแสดงถึงความสมเหตุสมผลของการกําหนดเงื่อนไขการรับซื้อคืนหน่วยลงทุนอัตโนมัติหรือการเลิกกองทุนรวมก่อนครบกําหนดอายุโครงการของกองทุนรวมดังกล่าว โดยให้แสดงไว้ในหนังสือชี้ชวนส่วนข้อมูลกองทุนรวม ทั้งนี้ ให้แสดงข้อมูลปัจจัยอ้างอิงดังกล่าวย้อนหลังเป็นระยะเวลาอย่างน้อย 3 ปีนับถึงวันที่บริษัทจัดการจัดส่งหนังสือชี้ชวนให้แก่สํานักงานในครั้งล่าสุด โดยในกรณีที่ปัจจัยอ้างอิงเป็นข้อมูลที่มีการจัดทําขึ้นไม่ถึง 3 ปี ให้แสดงข้อมูลดังกล่าวย้อนหลังเท่าที่มีการจัดทําข้อมูลนั้น"ข้อ ๙ ให้เพิ่มความต่อไปนี้เป็นส่วนที่ 7 กองทุนรวมที่กําหนดนโยบายการลงทุนในลักษณะของกองทุนรวมฟีดเดอร์ตามประกาศการลงทุน ข้อ 48/1 และข้อ 48/2 ของหมวด 3 หลักเกณฑ์เพิ่มเติมของกองทุนรวมตามลักษณะพิเศษ แห่งประกาศสํานักงานคณะกรรมการกํากับหลักทรัพย์และตลาดหลักทรัพย์ ที่ สน. 88/2558 เรื่อง หนังสือชี้ชวนเสนอขายหน่วยลงทุนของกองทุนรวมเพื่อผู้ลงทุนทั่วไป กองทุนรวมเพื่อผู้ลงทุนที่มิใช่รายย่อย และกองทุนรวมเพื่อผู้ลงทุนประเภทสถาบัน ลงวันที่ 17 ธันวาคม พ.ศ. 2558ส่วน ๗ กองทุนรวมที่กําหนดนโยบายการลงทุนในลักษณะของ กองทุนรวมฟีดเดอร์ตามประกาศการลงทุน\_\_\_\_\_\_\_\_\_\_\_\_\_\_\_\_\_ข้อ ๔๘/๑ ความในส่วนนี้ให้ใช้บังคับกับกองทุนรวมฟีดเดอร์ข้อ ๔๘/๒ หนังสือชี้ชวนส่วนข้อมูลกองทุนรวม ให้แสดงข้อมูลดังต่อไปนี้เพิ่มเติมด้วย (1) ผลการดําเนินงานของกองทุนอื่นที่กองทุนรวมฟีดเดอร์ดังกล่าวมุ่งเน้นลงทุน ย้อนหลังเป็นระยะเวลาอย่างน้อย 3 ปีนับถึงวันที่กองทุนอื่นนั้นได้เปิดเผยข้อมูลผลการดําเนินงานล่าสุด ทั้งนี้ ในกรณีที่บริษัทจัดการไม่สามารถเข้าถึงข้อมูลผลการดําเนินงานของกองทุนอื่นในช่วงระยะเวลาดังกล่าว หรือกองทุนนั้นมีผลการดําเนินงานไม่ถึง 3 ปี ให้แสดงข้อมูลดังกล่าวย้อนหลังเท่าที่บริษัทจัดการจะสามารถรวบรวมได้ (2) ในกรณีของกองทุนรวมฟีดเดอร์ที่มุ่งเน้นลงทุนในหน่วยของกองทุนอื่นที่จัดตั้งขึ้นตามกฎหมายต่างประเทศ ให้แสดงข้อมูลรายละเอียดของนโยบายการลงทุนของกองทุนต่างประเทศดังกล่าว โดยต้องแสดงการเปรียบเทียบข้อมูลอัตราส่วนการลงทุนของทรัพย์สินที่มุ่งเน้นลงทุนตามที่กําหนดในการจัดแบ่งประเภทของกองทุนรวมซึ่งกําหนดตามประเภทของทรัพย์สินที่กองทุนรวมลงทุนตามประกาศการลงทุน และอัตราส่วนการลงทุนของทรัพย์สินหลักตามนโยบายการลงทุนของกองทุนต่างประเทศดังกล่าว"ข้อ ๑๐ ให้เพิ่มความต่อไปนี้เป็น (ค) ของ (2) ในวรรคหนึ่งของข้อ 49 แห่งประกาศสํานักงานคณะกรรมการกํากับหลักทรัพย์และตลาดหลักทรัพย์ ที่ สน. 88/2558 เรื่อง หนังสือชี้ชวนเสนอขายหน่วยลงทุนของกองทุนรวมเพื่อผู้ลงทุนทั่วไป กองทุนรวมเพื่อผู้ลงทุนที่มิใช่รายย่อย และกองทุนรวมเพื่อผู้ลงทุนประเภทสถาบัน ลงวันที่ 17 ธันวาคม พ.ศ. 2558 "(ค) ผลขาดทุนสูงสุดที่เกิดขึ้นจริงของกองทุนรวม (maximum drawdown) ย้อนหลังเป็นระยะเวลาอย่างน้อย 5 ปีนับถึงวันสิ้นรอบระยะเวลาบัญชีที่ผ่านมา ทั้งนี้ ในกรณีที่ระยะเวลาการจดทะเบียนกองทรัพย์สินเป็นกองทุนรวมจนถึงวันสิ้นรอบระยะเวลาบัญชีที่ผ่านมาน้อยกว่า 5 ปี ให้แสดงข้อมูลผลขาดทุนสูงสุดดังกล่าวตั้งแต่วันจดทะเบียนกองทรัพย์สินเป็นกองทุนรวมจนถึงวันสิ้นรอบระยะเวลาบัญชีที่ผ่านมา"ข้อ ๑๑ ให้ยกเลิกความในข้อ 51 แห่งประกาศสํานักงานคณะกรรมการกํากับหลักทรัพย์และตลาดหลักทรัพย์ ที่ สน. 88/2558 เรื่อง หนังสือชี้ชวนเสนอขายหน่วยลงทุนของกองทุนรวมเพื่อผู้ลงทุนทั่วไป กองทุนรวมเพื่อผู้ลงทุนที่มิใช่รายย่อย และกองทุนรวมเพื่อผู้ลงทุนประเภทสถาบัน ลงวันที่ 17 ธันวาคม พ.ศ. 2558 และให้ใช้ความต่อไปนี้แทน "ข้อ 51 ในกรณีของกองทุนรวมอีทีเอฟ หนังสือชี้ชวนที่จัดทําใหม่ทุกรอบระยะเวลาบัญชี ให้เป็นไปตามข้อ 49 และต้องมีรายการเพิ่มเติมในหนังสือชี้ชวนส่วนข้อมูลกองทุนรวมดังต่อไปนี้ (1) รหัสของหน่วยลงทุนที่ใช้ซื้อขายในตลาดหลักทรัพย์แห่งประเทศไทย (2) หลักทรัพย์ที่กองทุนรวมลงทุนใน 10 อันดับแรก (3) จํานวนการซื้อขายหน่วยลงทุนในตลาดหลักทรัพย์แห่งประเทศไทยในรอบระยะเวลาบัญชีที่ผ่านมา"ข้อ ๑๒ ให้เพิ่มความต่อไปนี้เป็นข้อ 51/1 และข้อ 51/2 ในหมวด 4 รายการและข้อมูลเพิ่มเติมในหนังสือชี้ชวนฉบับปรับปรุง แห่งประกาศสํานักงานคณะกรรมการกํากับหลักทรัพย์และตลาดหลักทรัพย์ ที่ สน. 88/2558 เรื่อง หนังสือชี้ชวนเสนอขายหน่วยลงทุนของกองทุนรวมเพื่อผู้ลงทุนทั่วไป กองทุนรวมเพื่อผู้ลงทุนที่มิใช่รายย่อย และกองทุนรวมเพื่อผู้ลงทุนประเภทสถาบัน ลงวันที่ 17 ธันวาคม พ.ศ. 2558 "ข้อ 51/1 ในกรณีของกองทุนรวมตราสารหนี้ หนังสือชี้ชวนที่จัดทําใหม่ทุกรอบระยะเวลาบัญชี ให้เป็นไปตามข้อ 49 และต้องแสดงรายการเพิ่มเติมเกี่ยวกับข้อมูลอายุเฉลี่ยของทรัพย์สินที่กองทุนรวมลงทุน (portfolio duration) ซึ่งได้จากการคํานวณค่าตามมาตรฐานสากลของกองทุนรวม ในหนังสือชี้ชวนส่วนข้อมูลกองทุนรวม ข้อ 51/2 ในกรณีของกองทุนรวมที่มีนโยบายการลงทุนในสัญญาซื้อขายล่วงหน้าที่ซื้อขายนอกศูนย์ซื้อขายสัญญาซื้อขายล่วงหน้าเกินกว่าร้อยละ 20 ของมูลค่าทรัพย์สินสุทธิของกองทุนรวม หนังสือชี้ชวนที่จัดทําใหม่ทุกรอบระยะเวลาบัญชีให้เป็นไปตามข้อ 49 และต้องแสดงรายการเพิ่มเติมเกี่ยวกับข้อมูลอัตราส่วนการลงทุนที่คํานวณตามประเภททรัพย์สิน (product limit) ที่เกิดขึ้นจริงสําหรับการลงทุนในสัญญาซื้อขายล่วงหน้าดังกล่าวในหนังสือชี้ชวนส่วนข้อมูลกองทุนรวม"ข้อ ๑๓ เพื่อประโยชน์ตามข้อ 14 ข้อ 15 ข้อ 16 ข้อ 17 และข้อ 18 แห่งประกาศนี้ ให้คําว่า "ประกาศ ที่ สน. 88/2558" หมายความว่า ประกาศสํานักงานคณะกรรมการกํากับหลักทรัพย์และตลาดหลักทรัพย์ ที่ สน. 88/2558 เรื่อง หนังสือชี้ชวนเสนอขายหน่วยลงทุนของกองทุนรวมเพื่อผู้ลงทุนทั่วไป กองทุนรวมเพื่อผู้ลงทุนที่มิใช่รายย่อย และกองทุนรวมเพื่อผู้ลงทุนประเภทสถาบัน ลงวันที่ 17 ธันวาคม พ.ศ. 2558 ซึ่งแก้ไขเพิ่มเติมโดยประกาศสํานักงานคณะกรรมการกํากับหลักทรัพย์และตลาดหลักทรัพย์ ที่ สน. 26/2559 เรื่อง หนังสือชี้ชวนเสนอขายหน่วยลงทุนของกองทุนรวมเพื่อผู้ลงทุนทั่วไป กองทุนรวมเพื่อผู้ลงทุนที่มิใช่รายย่อย และกองทุนรวมเพื่อผู้ลงทุนประเภทสถาบัน (ฉบับที่ 2) ลงวันที่ 30 มิถุนายน พ.ศ. 2559ข้อ ๑๔ ให้ยกเลิกแบบ 123-1 และแบบ 123-3 ท้ายประกาศ ที่ สน. 88/2558 และให้ใช้แบบ 123-1 และแบบ 123-3 ท้ายประกาศนี้แทนข้อ ๑๕ ในกรณีที่บริษัทจัดการได้ยื่นร่างหนังสือชี้ชวนต่อสํานักงานโดยชอบก่อนวันที่ประกาศนี้ใช้บังคับ หรือจะยื่นร่างหนังสือชี้ชวนต่อสํานักงานในระหว่างวันที่ประกาศนี้ใช้บังคับจนถึงวันที่ 30 มิถุนายน พ.ศ. 2560 บริษัทจัดการสามารถจัดทําร่างหนังสือชี้ชวนและหนังสือชี้ชวนสําหรับการเสนอขายหน่วยลงทุนครั้งแรกที่เริ่มต้นเสนอขายหน่วยลงทุนไม่เกินวันที่ 30 มิถุนายน พ.ศ. 2560 ตามแบบและรายการของหนังสือชี้ชวนที่กําหนดในประกาศ ที่ สน. 88/2558ข้อ ๑๖ ในกรณีที่บริษัทจัดการจะปรับปรุงหนังสือชี้ชวนให้เป็นปัจจุบัน บริษัทจัดการสามารถจัดทําหนังสือชี้ชวนฉบับปรับปรุงตามแบบและรายการที่กําหนดในประกาศ ที่ สน. 88/2558 ได้ต่อเมื่อเป็นกองทุนรวมที่เป็นไปตามเงื่อนไขอย่างใดอย่างหนึ่งดังต่อไปนี้ (1) จดทะเบียนเป็นกองทุนรวมก่อนวันที่ประกาศนี้ใช้บังคับและมีมูลค่าทรัพย์สินสุทธิของกองทุนรวมตั้งแต่ 5,000 ล้านบาทขึ้นไปในวันที่ประกาศนี้ใช้บังคับ เฉพาะสําหรับการยื่นหนังสือชี้ชวนฉบับปรับปรุงต่อสํานักงานไม่เกินวันที่ 29 กันยายน พ.ศ. 2560 (2) จดทะเบียนเป็นกองทุนรวมก่อนวันที่ประกาศนี้ใช้บังคับและมีมูลค่าทรัพย์สินสุทธิของกองทุนรวมน้อยกว่า 5,000 ล้านบาทในวันที่ประกาศนี้ใช้บังคับ เฉพาะสําหรับการยื่นหนังสือชี้ชวนฉบับปรับปรุงต่อสํานักงานไม่เกินวันที่ 29 ธันวาคม พ.ศ. 2560 (3) จดทะเบียนเป็นกองทุนรวมระหว่างวันที่ประกาศนี้ใช้บังคับจนถึงวันที่ 30 มิถุนายน พ.ศ. 2560 และมีเงินทุนจดทะเบียนครั้งแรกตั้งแต่ 5,000 ล้านบาทขึ้นไป เฉพาะสําหรับการยื่นหนังสือชี้ชวนฉบับปรับปรุงต่อสํานักงานไม่เกินวันที่ 29 กันยายน พ.ศ. 2560 (4) จดทะเบียนเป็นกองทุนรวมระหว่างวันที่ประกาศนี้ใช้บังคับจนถึงวันที่ 30 มิถุนายน พ.ศ. 2560 และมีเงินทุนจดทะเบียนครั้งแรกน้อยกว่า 5,000 ล้านบาท เฉพาะสําหรับการยื่นหนังสือชี้ชวนฉบับปรับปรุงต่อสํานักงานไม่เกินวันที่ 29 ธันวาคม พ.ศ. 2560 (5) มีกําหนดระยะเวลาสิ้นสุดอายุโครงการไว้อย่างแน่นอนชัดเจนในโครงการและจะเสนอขายหน่วยลงทุนเพียงครั้งเดียว โดยเริ่มต้นเสนอขายหน่วยลงทุนไม่เกินวันที่ 30 มิถุนายน พ.ศ. 2560 ทั้งนี้ โดยไม่ต้องคํานึงถึงลักษณะของกองทุนรวมตาม (1) (2) (3) หรือ (4) คําว่า "เงินทุนจดทะเบียน" ตามวรรคหนึ่ง หมายความว่า เงินทุนที่บริษัทจัดการได้รับจากการจําหน่ายหน่วยลงทุนและนํามาจดทะเบียนไว้กับสํานักงานข้อ ๑๗ ในกรณีที่บริษัทจัดการได้จัดทําและยื่นร่างหนังสือชี้ชวนหรือหนังสือชี้ชวนสําหรับกองทุนรวมใดกองทุนรวมหนึ่งตามแบบและรายการที่กําหนดในประกาศ ที่ สน. 88/2558ซึ่งแก้ไขเพิ่มเติมโดยประกาศนี้ต่อสํานักงานแล้ว มิให้บริษัทจัดการยื่นร่างหนังสือชี้ชวนหรือหนังสือชี้ชวนสําหรับกองทุนรวมดังกล่าวตามหลักเกณฑ์ในข้อ 15 หรือข้อ 16 แห่งประกาศนี้อีกต่อไปข้อ ๑๘ ในกรณีที่บริษัทจัดการได้ยื่นร่างหนังสือชี้ชวนหรือหนังสือชี้ชวนตามแบบและรายการที่กําหนดในประกาศ ที่ สน. 88/2558 ต่อสํานักงานโดยเป็นไปตามเงื่อนไขและระยะเวลาที่กําหนดในข้อ 15 ข้อ 16 หรือข้อ 17 แห่งประกาศนี้ ให้บริษัทจัดการมีหน้าที่ต้องปฏิบัติตามหลักเกณฑ์ในประกาศ ที่ สน. 88/2558 จนกว่าจะสิ้นสุดระยะเวลาการยื่นร่างหนังสือชี้ชวนหรือหนังสือชี้ชวนตามที่กําหนดในข้อดังกล่าวข้อ ๑๙ ประกาศนี้ให้ใช้บังคับตั้งแต่วันที่ 1 กุมภาพันธ์ พ.ศ. 2560 เป็นต้นไปผู้มีอํานาจลงนาม - ประกาศ ณ วันที่ 27 ธันวาคม พ.ศ. 2559 (นายรพี สุจริตกุล) เลขาธิการ สํานักงานคณะกรรมการกํากับหลักทรัพย์และตลาดหลักทรัพย์